open-index/open-wikipedia-markdown huggingface dataset:
Because of You (שיר של טוני בנט)

"**Because of You**" (בעברית: "**בגללך**") הוא סינגל שהוקלט על ידי זמר הג'אז האמריקאי טוני בנט. הוא יצא לאור ב-30 באפריל 1951, על ידי חברת התקליטים קולומביה רקורדס, כסינגל המוביל של *[[Because of You (אלבום של טוני בנט)|Because of You]]*. הוא נכתב ארתור האמרשטיין ודדלי וילקינסון בשנת 1940. ב-12 בדצמבר 1940 הוקלט לראשונה על ידי לארי קלינטון והתזמורת שלה. הוא יצא לאור ב-28 במרץ 1941, ודורג במקום ה-95 במצעד סוף שנת 1941 בבילבורד.

## גרסתו של טוני בנט
בשנת 1951 פורסמה גרסתו של טוני בנט לשיר כסינגל. היא הקולטה ב-4 באפריל 1951 בליווי תזמורתי בניצוחו של פרסי פיית'. "Because of You" היה להיט הגדול הראשון של בנט, שאף הגיע למקום הראשון בבילבורד למשך עשרה שבועות רצופים. בשל חשיבותו כאבן דרך ראשונה בקריירת המוזיקה הענפה של בנט, הוא המשיך לבצעו לאורכה, גם בקונצרטים שהופקו שבעים שנה אחרי צאתו.

## קישורים חיצוניים

## הערות שוליים

קטגוריה:שירי טוני בנט
קטגוריה:שירים באנגלית
קטגוריה:סינגלים שהגיעו למקום הראשון במצעדי הבילבורד
קטגוריה:סינגלים בהוצאת קולומביה רקורדס
תחום של פונקציה

250px|ממוזער|פונקציה <math>f</math> מ-<math>X</math> ל-<math>Y</math>. קבוצת הנקודות באליפסה האדומה מייצגת את <math>X</math>, התחום של <math>f</math>.
במתמטיקה, **תחום של פונקציה** הוא קבוצת הערכים שהפונקציה יכולה לקבל כקלט. נהוג לסמן את התחום של הפונקציה f על ידי \operatorname{dom}(f), בעקבות המינוח האנגלי **Domain,** שמשמעותו בעברית תחום. המושג המשלים לתחום של פונקציה הוא טווח של פונקציה.   

## הגדרה
עבור פונקציה f\colon X\to Y, התחום של f הוא X, והטווח שלה הוא Y. הגדרת התחום והטווח של הפונקציה היא חלק מהגדרת הפונקציה. 

במקרה ש-X ו-Y הן תתי-קבוצות של \R, הפונקציה f מגדירה גרף במערכת צירים קרטזית. כלומר, ניתן לשרטט את גרף הפונקציה f על שני צירים אנכיים. במקרה זה, התחום מיוצג כהטלה של גרף הפונקציה על ציר ה-x.

בפונקציה f\colon X\to Y הקבוצה Y נקראת **[[טווח של פונקציה|טווח]]**, וקבוצת הערכים שהפונקציה מוציאה נקראת **[[תמונה של פונקציה|תמונה]]**. התמונה היא תמיד תת-קבוצה של הטווח. אם הן שוות אז f היא פונקציה על.

ניתן לצמצם כל פונקציה לתת-קבוצה של התחום שלה. אם A\subseteq X הצמצום של f \colon X \to Y ל-A, כאשר A\subseteq X ייכתב כך: \left. f \right|_A \colon A \to Y.

## תחום ההגדרה
[ממוזער|250px|הגרף של פונקציית [שורש ריבועי|השורש הריבועי הממשית f(x)=\sqrt x. התחום שלה מורכב מכל המספרים הממשיים האי-שליליים.]]
לעיתים פונקציה אינה מוגדרת עבור כל ערכי התחום. למשל, כאשר פונקציה ממשית (שהטווח שלה הוא, על פי ההגדרה,  קבוצת המספרים הממשיים) ניתנת על ידי נוסחה שלא   מחזירה  מספר ממשי עבור חלק מהאיברים בתחום.  קבוצת האיברים שעליה הפונקציה מוגדרת (כלומר מחזירה ערך השייך לטווח) נקראת **תחום ההגדרה**. 

לדוגמה: הפונקציה הממשית f(x)=\frac{1}{x} אינה מוגדרת בנקודה שבה x=0. וזאת משום שחלוקה ב0 אינה מוגדרת (חלוקה במספר x, על פי הגדרה, היא מכפלה בהופכי הכפלי של x ,ול 0 לא קיים הופכי כפלי). לכן תחום ההגדרה של הפונקציה f הוא קבוצת כל המספרים הממשיים למעט אפס, כלומר: \mathbb{R} \setminus \{ 0 \} או \{x\in\mathbb R |\ x\ne 0\}. 

בהקשרים רבים, נהוג לכנות פונקציה חלקית במונח הפשוט **פונקציה**, ותחום ההגדרה שלה נקרא **התחום שלה**. 

אם הנוסחה מוגדרת רק לחלק מערכי התחום, נאמר שזו "פונקציה חלקית". "פונקציה" כזו, לא ניתן להפעיל על חלק מהערכים בתחום, מבלי להגיע לביטוי שאינו מוגדר.  

### דוגמאות
* הפונקציה המפוצלת f המוגדרת על ידי f(x) = \begin{cases}
\frac{1}{x} &x\not=0\\
0 &x=0
\end{cases} תחום ההגדרה שלה הוא קבוצת המספרים הממשיים (\mathbb{R}).
* תחום ההגדרה של פונקציית השורש הריבועי f(x)=\sqrt x הוא קבוצת המספרים האי שליליים, המסומנת על ידי \mathbb R_{\geq 0} או הקטע [0,\infty) או הקבוצה \{x\in\mathbb R|\ x\geq 0\}.
* לפונקציה הטריגונומטרית מסומנת \tan (x), יש את תחום ההגדרה קבוצת כל המספרים הממשיים שאינם מהצורה \tfrac{\pi}{2} + k \pi עבור k מספר שלם כלשהו.

## קישורים חיצוניים
* 

קטגוריה:פונקציות מתמטיות
מי שלא רוקד עומד

"**מי שלא רוקד עומד**" (מוכר כ"**מי שלא רוקד עומד!**") הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור בספטמבר 1995, בהוצאת חברת התקליטים IMP דאנס בע"מ, כסינגל השלישי והאחרון מתוך אלבום האולפן השלישי ומיני-אלבום הבכורה שלה, איפיטמפה (1995).

השיר דורג במקום הראשון במצעד העברי השבועי של רשת ג'.

## רקע וכתיבה
השיר נכתב על ידי מקס גת-מור והופק על ידי עופר ניסים, בהתאם ללחנו של צביקה פיק. זהו שיתוף הפעולה השני של פיק ואינטרנשיונל, כשהראשון היה בשיר "אני לא יכולה בלעדיך", שנכלל ב'אומפטמפה'. ב-1 ביולי 1995, לפני צאת השיר, התראיינה אינטרנשיונל לראש אחד, שם הצהירה כי בכוונתה להוציא שיתוף פעולה נוסף עם פיק בעוד כמה חודשים.

"מי שלא רוקד עומד" הוא הדואט הראשון של אינטרנשיונל.

## הצלחה
ב-22 באוקטובר 1995 נכנס השיר לראשונה למצעד הסינגלים השבועי של רשת ג' במקום העשירי. ב-26 בנובמבר עלה למקום הראשון, שם שהה במשך שבועיים רצופים. ב-14 בינואר 1996 יצא מהמצעד לאחר עשרה שבועות רצופים מאז כניסתו.

## בתרבות הפופולרית
שיר זה נכלל במחזמר הלהיטים "מרי לו" שעלה לראשונה בתיאטרון הבימה בשנת 2002 ומבוסס על 25 משיריו של צביקה פיק.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירי צביקה פיק
קטגוריה:דואטים
קטגוריה:שירים בעברית
קטגוריה:שירים שנכתבו על ידי מקס גת-מור
קטגוריה:שירים שהולחנו על ידי צביקה פיק
קטגוריה:שירים שהופקו על ידי עופר ניסים
קטגוריה:שירים על ריקודים
קטגוריה:סינגלים שהגיעו למקום הראשון בישראל
קטגוריה:סינגלים בהוצאת IMP דאנס
ארי קלאס

**ארי קלאס** (באסטונית: **Eri Klas**; 7 ביוני 1939 – 26 בפברואר 2016) היה מנצח ומוזיקאי אסטוני ממוצא יהודי.

## קריירה
קלאס נולד לאנה לבית גורביץ' ואדוארד בטאלין. אמו, אנה, הייתה פסנתרנית ומחנכת. הוריה של אנה, יוסל ואסתר גורביץ' הכירו בריגה, שם שימש האב כמורה לשירה וניצוח בבית ספר לבנים.
לאחר כיבוש אסטוניה בידי הנאצים, נותר האב אדוארד עם הוריו באסטוניה ואילו אמו נמלטה עם ארי לתוככי ברית המועצות (באזור ירוסלבל). 
האב נרצח בסתיו 1941. לאחר המלחמה שב עם אמו לאסטוניה.
בשנת 1959 סיים את בית הספר התיכון למוזיקה ובשנת 1964 סיים לימודיו בקונסרבטוריון.

הוא עבד בעיקר באזור הנורדי, אבל נזכר בעיקר בזכות עבודתו בהובלת תזמורת הרדיו ההולנדית שהתפרקה. בין השנים 1999 עד 2001 היה קלאס יועץ מוזיקלי של הסינפונייטה הישראלית באר שבע. מיוני 1999 שימש כשגריר רצון טוב מטעם יוניסף.
הוא ניצח על ביצוע הבכורה של קונצ'רטו לצ'לו מס' 1 מאת אלפרד שניטקה (הפילהרמונית של מינכן, 1986 שגריר רצון טוב) ועל פר גינט של אדוורד גריג (האופרה הממלכתית של המבורג, 1989), ועבד על הפצת הרפרטואר הסימפוני האסטוני.

קלאס היה פעיל גם כפדגוג, והחזיק בתואר פרופסור באקדמיית סיבליוס (1993–1997) ובאקדמיה האסטונית למוזיקה ותיאטרון (1997 עד מותו), שם קיבל תואר דוקטור לשם כבוד.

בשנת 1986 הוא זכה בתואר האמן העממי של ברית המועצות.
קלאס עוטר במסדר האריה של פינלנד (1992, לרגל יום העצמאות ה-75 של פינלנד) ובמסדר הכוכב הלבן האסטוני. קלאס היה גם אלוף אסטוניה לנוער באיגרוף קל משקל והיה חבר בוועד האולימפי האסטוני.

קלאס היה נשוי שלוש פעמים. ב-1966 נולדה לו בת מזוגיות עם אניטה מיט, פעלולנית ורקדנית. בשנים 1966-68 היה נשוי לניבס לפ, זמרת אופרה ושחקנית. לשניים נולדה ב-1967 הבת דיאנה (לימים, שחקנית).
מ-1972 עד 1991 היה נשוי במשך לרקדנית הבלט אילה אולה (Ülle Ulla).
בשנת 1992 נישא לאריאל ואימץ את שתי בנותיה.

ארי קלאס נפטר ב-2016 ונטמן בבית העלמין היהודי בטאלין.

## קישורים חיצוניים

## הערות שוליים

קטגוריה:מנצחים אסטונים
קטגוריה:מוזיקאים אסטונים
קטגוריה:מנצחים יהודים
קטגוריה:מוזיקאים יהודים
קטגוריה:יהודים אסטונים
קטגוריה:מעוטרי עיטור הידידות (רוסיה)
קטגוריה:אמני העם של ברית המועצות
קטגוריה:ילידי 1939
קטגוריה:נפטרים ב-2016
ניק ויילר-באב

**ניק ויילר-באב** (באנגלית: **Nick Weiler-Babb**; נולד ב-12 בדצמבר 1995) הוא כדורסלן אמריקאי-גרמני המשחק בעמדות הקלע והסמול פורוורד באנאדולו אפס מליגת העל הטורקית והיורוליג. ובנבחרת גרמניה.

## קריירה
ויילר-באב הוא אחיו הצעיר של הכדורסלן כריס באב. הוא החל לשחק כדורסל עבור קבוצת הכדורסל של אוניברסיטת ארקנסו, אך בחר לעזוב את האוניברסיטה לאחר שבעונתו הראשונה העמיד ממוצעים של 0.7 נקודות ו-0.8 ריבאונדים ב-4.7 דקות למשחק, והחל מעונת 2016/2017 הצטרף לאוניברסיטת המדינה של איווה.

לאחר שלא נבחר בדראפט 2019 ב-NBA, הוא הצטרף לסגל מיאמי היט למשחקי ליגת הקיץ של ה-NBA.

ב-27 ביולי 2019 חתם בריזן לודוויגסבורג מהבונדסליגה הגרמנית. ב-5 באוקטובר 2019 רשם טריפל דאבל של 10 נקודות, 11 ריבאונדים ו-12 אסיסטים בניצחון קבוצתו 94–80 על טלקום בון.

ב-24 ביולי 2020 חתם בבאיירן מינכן, המשחקת בבונדסליגה וביורוליג.

ב-1 ביולי 2025 חתם באנאדולו אפס מליגת העל הטורקית.

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני אוניברסיטת ארקנסו
קטגוריה:כדורסלני אוניברסיטת המדינה של איווה
קטגוריה:כדורסלני ריזן לודוויגסבורג
קטגוריה:כדורסלני באיירן מינכן
קטגוריה:כדורסלני אנאדולו אפס
קטגוריה:כדורסלני נבחרת גרמניה
קטגוריה:אמריקאים שנולדו ב-1995
ג'ושוע אובייסי

**ג'ושוע אובייסי** (בגרמנית: **Joshua Obiesie**; נולד ב-23 במאי 2000) הוא כדורסלן גרמני המשחק בעמדת הסמול פורוורד בבאיירן מינכן.

## קריירה
ב-23 בנובמבר 2018 חתם אובייסי בס.אוליבר וירצבורג מהבונדסליגה הגרמנית. ב-12 בדצמבר 2018 הוא ערך את הופעת הבכורה שלו בקבוצה, כשרשם 8 נקודות ו-7 ריבאונדים בניצחון קבוצתו 95–77 על סיגל פרישטינה במסגרת היורופקאפ. ב-26 בדצמבר, בהופעת הבכורה שלו בבונדסליגה, רשם 12 נקודות, ארבעה אסיסטים ושלוש חטיפות במשחק נגד באיירן מינכן. ב-27 בפברואר 2019 נבחר למשחק האולסטאר של הבונדסליגה. ב-21 באפריל 2019 הכריז על כוונתו להתמודד בדראפט 2019 ב-NBA, אך לא נבחר.

ב-23 ביולי 2021 חתם בבאיירן מינכן, המשחקת בבונדסליגה וביורוליג.

## קישורים חיצוניים

## הערות שוליים

קטגוריה:כדורסלנים גרמנים
קטגוריה:כדורסלני באיירן מינכן
קטגוריה:גרמנים שנולדו ב-2000
הנובר (מחוז לוזרן, פנסילבניה)

**המועצה האזורית האנובר** היא מועצה אזורית במחוז לוזרן, פנסילבניה, ארצות הברית. נכון למפקד האוכלוסין שנערך בשנת 2010, מנתה אוכלוסיית האנובר 11,076 נפשות, והיא המועצה האזורית המאוכלסת ביותר במחוז.

## היסטוריה
האנובר הייתה אחת מהעיירות המקוריות שנבנו על ידי חברת סאסקהאנה מהמושבה האמריקאית בקונטיקט. הסרן לזרוס סטיוארט ועשרות מאנשיו עברו ממחוז לנקסטר לעמק ויומינג ב־1770; הם נלחמו בצד של קונטיקט במלחמות היאנקי-פנמיטים. עבור שירותם לקונטיקט, הסרן סטיוארט ואנשיו קיבלו שטח אדמה שהפך לעיר האנובר, שנקראה על שם עיר הולדתו של סטיוארט, האנובר במחוז דופן, פנסילבניה. בתחילת שנות ה־70 של המאה ה־18 בנה סטיוארט את הבית הראשון בחלקת ברסלאו של העיירה (בין נחל סולומון לנהר סאסקהאנה).

פשיטות אינדיאניות היו נפוצות מאוד בעמק ויומינג במאה ה־18. ב־3 ביולי 1778, טבחו כוחות בריטיים ואינדיאנים במתיישבים אמריקאים באקסטר של ימינו. יותר משני תריסר מתושבי הנובר נהרגו בקרב (ובהם הסרן לזרוס סטיוארט).

העיירה המקורית תפסה את כל הקרקע מווילקס-באר ועד ניופורט, ואת כל הקרקע שבין נהר סאסקהאנה לנהר ליהיי. במאה ה־19, הצטמקה העיירה המקורית כאשר תושבי חלקים ממנה התנתקו כדי ליצור רשויות מקומיות חדשות. בעשורים הבאים הפכה כריית הפחם לתעשייה העיקרית בעיר האנובר ובסביבתה. מפעלי עיבוד פחם נבנו ברחבי האזור.

מאז 1923 בעיר פועלת מאפיית סניידרז מהנובר.

## גאוגרפיה
ימין|ממוזער| תמונת לווין של נחל סולומון הזורם דרך מרכז האנובר.
על פי לשכת מפקד האוכלוסין של ארצות הברית, להאנובר שטח כולל של 49.8 קילומטרים רבועים, מתוכם 48.9 קמ"ר שטח יבשתי ו־0.9 קמ"ר מים. נהר סאסקהאנה מנקז את העיר ומפריד אותה מלארקסוויל ומפלימות'. הצד הצפוני של העיר – ליד הנהר – הוא ברובו בגובה נמוך (150–200 מטרים מעל פני הים); רוב בתי העיר ועסקיה שוכנים בחלקיה הצפוניים והמרכזיים. החלק הדרומי של העירייה הררי, ומתנשא לגובה של 655 מטרים בפסגת הר הייסטאק בגבול הדרום מזרחי. העיר מצויה בדיוק בין הערים וילקס־באר ונאנטיצ'וק.

### אקלים
ברחבי המועצה האזורית שורר אקלים יבשתי לח (*Dfa*/*Dfb*) ואזור העמידות הוא 6a למעט בדנדי, שם הוא 6b. הטמפרטורות החודשיות הממוצעות נעות בין -3.17°C בינואר לבין 22.1°C ביולי.

## שלטון מקומי
האנובר מנוהלת על ידי מועצה בת שבעה חברים.

## דמוגרפיה
לפי מפקד האוכלוסין של שנת 2000, התגוררו בהאנובר 11,488 נפשות, ב־4,951 משקי בית ו-3,153 משפחות. צפיפות האוכלוסין הייתה 235.7 אנשים לקילומטר רבוע. ההרכב האתני של העיר, בקטגוריות אמריקאיות, היה 98.08% לבנים, 0.96% אפרו-אמריקאים, 0.02% אינדיאנים, 0.17% אסייתים, 0.12% מ"גזעים" אחרים ו-0.64% משני "גזעים" או יותר. היספנים או לטינים מכל "גזע" היו 0.60% מהאוכלוסייה.

## תמונות

קובץ:Warrior Creek looking upstream.jpg|נחל ווריור, האנובר
קובץ:Warrior Creek looking downstream.jpg|נחל ווריור, האנובר
קובץ:Nanticoke Creek 2.jpg|נחל נאנטיצ'וק, האנובר


## קישורים חיצוניים

* 

## הערות שוליים

קטגוריה:יישובים שהוקמו ב-1772
קטגוריה:פנסילבניה: יישובים
יחיאל בוחבוט

הרב **יחיאל בוחבוט** (ז' באייר ה'תר"ץ, מאי 1930 - ט' בניסן ה'תשפ"ב, 10 באפריל 2022) היה רבה הספרדי של קריית שמונה וראש מכון "אוצרות הגאונים".

## ביוגרפיה
נולד בבני מלאל שבמרוקו למשה וצלטנה. למד כשנתיים בישיבה בעיר מולדתו מפי הרב שלמה מלול. בשנים ה'תש"ה - ה'תש"ו עבר ללמוד בישיבה במקנס אצל הרבנים שמואל חליווה ויצחק אוחנה, ובשנים ה'תש"ז-ה'תש"ח בישיבתו של הרב רפאל ברוך טולידאנו בראשות הרב שמעון ואנונו. בהמשך למד בישיבת אוצר התורה בקזבלנקה. בשנת ה'תש"ח נסע לצרפת ללמוד בישיבת חכמי צרפת באקס לה בן אצל הרב חיים יצחק חייקין. לאחר גמר לימודיו שב למרוקו, ושימש כראש השוחטים ורב קהילת "חסד לאברהם" בקזבלנקה.

בשנת ה'תשכ"ו (1965/1966) עלה לישראל, והתיישב בקריית גת, שם היה אחראי על הכשרות ומוהל. באלול ה'תשמ"ג (ספטמבר 1983) הוכתר לרבה הספרדי של קריית שמונה לצד הרב האשכנזי צפניה דרורי, במקומו של רבו הרב יצחק אוחנה.

לאחר צאתו לגמלאות עבר לירושלים והתגורר בשכונת הר נוף. הוא לימד בכולל "יחוה דעת" של הרב דוד יוסף. היה חבר מחלקת הכשרות של הרבנות הראשית לישראל. עמד בראש מכון "אוצרות הגאונים" להוצאת כתבי יד, במסגרתו הוציא את "דרשות רבי בצלאל אשכנזי" ועוד.

התכתב עם חכמי דורו, בהם הרבנים עובדיה יוסף, יהושע מאמאן, אליהו אברז'ל, שמואל פנחסי, שלמה משה עמאר ועוד.

נפטר ב-10 באפריל 2022 (ט' בניסן ה'תשפ"ב), כשבועיים לאחר פטירת בנו הרב משה צבי. נקבר בהר המנוחות.

## משפחתו
נישא לפנינה בת אברהם ואקנין, ונולדו להם שני בנים ושתי בנות. בנו הרב משה צבי בוחבוט כיהן כרבה של טבריה ומהדיר שו"ת רבי בצלאל אשכנזי. בן נוסף, הרב אברהם בוחבוט, הוא מנהל מחלקת שחיטה ויבוא בשר ברבנות הראשית לישראל.

גיסו היה הרב יצחק פחימא, ראש ישיבה ושוחט בקולמר שבצרפת.

## ספריו
על פי עדותו, ארגז מלא כתבי יד אבד במהלך השנים. מהמעט ששרד הוציא הספרים:
* **ריח בני** - פירושים על התורה ומדרשי חז"ל. ירושלים ה'תשנ"א.
* **קול תחינה החדש והמדויק ל[[תשעה באב]]** - סדר התפילות והקינות. נוסח מוגה ומתוקן, בתוספת הלכות ומנהגים וביאור להפטרת תשעה באב על פי התרגום הערבי. כולל מגילת איכה וספר איוב. ירושלים, ה'תשנ"ח.
* הוציא לאור מכתב יד **קובץ דרשות רבני מצרים הקדמונים** מאת ר' ישראל תלמיד רבי בצלאל אשכנזי וחכמים נוספים. עם הערות וביאורים שם "יוסף ברכה".
** **ישא ברכה** דרשות על התורה והמועדים. נספח לספר "דרשות רבני מצרים הקדמונים".
* ספר "ארחות חיים" לרא"ש, עם ביאור **יורה בינה**. ירושלים, ה'תשנ"ה.
* הוציא מכתב יד **דרשות ומאמרים** מאת רבי בצלאל אשכנזי, בתוספת הערות וביאורים בשם "ישא ברכה", ותולדות חיי ר' בצלאל אשכנזי מאת בנו הרב משה צבי. ירושלים, ה'תשנ"ו.

## קישורים חיצוניים
* שיעורי הרב יחיאל בוחבוט, אתר ישיבה
* 

## הערות שוליים

קטגוריה:קריית שמונה: רבנים ראשיים
קטגוריה:רבנים מרוקאים ישראלים
קטגוריה:ישראלים ילידי מרוקו
קטגוריה:בוגרי ישיבת חכמי צרפת
קטגוריה:יהודים הקבורים בהר המנוחות
קטגוריה:קזבלנקה: רבנים
קטגוריה:עולים בשנות ה-1960
קטגוריה:הר נוף: רבנים
קטגוריה:מהדירי ספרות תורנית
קטגוריה:ישראלים שנולדו ב-1930
קטגוריה:ישראלים שנפטרו ב-2022
ריאה מיאזווה

**ריאה מיאזווה** (ביפנית: **宮沢 りえ**; נולדה ב-6 באפריל 1973). היא שחקנית קולנוע וטלוויזיה יפנית. על עבודתה היא זכתה בשישה פרסים של האקדמיה היפנית לקולנוע ובשלושה פרסי "קינמה ג'ונפו".

## ביוגרפיה
ריאה מיאזווה נולדה בטוקיו למשפחה מעורבת הולנדית-יפנית. מגיל 11 היא החלה להשתתף בפרסומות והמשיכה לתוכניות ילדים. היא הצטלמה במספר סרטים לילדים. בשנת 1989 היא החלה בקריירה של זמרת והוציאה את אלבומה הראשון "MU". האלבום הגיע למקום השלישי במצעד הפזמונים ביפן. בהמשך היא הוציאה עוד כמה אלבומים אך עם הצלחה פחותה.

מיאזווה פרצה להכרה כלל ארצית כאשר בשנת 1991 הצטלמה בערום בספר צילומים Santa Fe. אחד הצילומים פורסם בעיתונים בעלי תפוצה ארצית "יומיאורי שימבון" ו-"אסאחי שימבון". הדבר היה חריג למדינה וגרם לוויכוח סוער בתקשורת. כתוצאה מכך מיאזווה זכתה בפרסום רב וספר נמכר בכ-1.5 מיליון העתקים. בשנת 1992 היא הודיעה על חתונה קרובה עם מתאבק סומו, אך בשנת 1993 החתונה בוטלה. בספטמבר 1994 היא ניסתה להתאבד ככל הנראה על רקע של שתיית אלכוהול ומאבקי כוח עם אמה שהייתה המנהלת שלה.

בתחילת 1996 מיאזווה עברה לקליפורניה, אך כבר בשנת 1997 היא חזרה ליפן והמשיכה את הקריירה בקולנוע. בשנת 2001 היא זכתה בפרס "השחקנית הטובה ביותר" בפסטיבל הסרטים הבינלאומי במוסקבה עבור משחקה בסרט Peony Pavilion  ובשנת 2014 היא זכתה בפרס בפסטיבל קולנוע של טוקיו. על משחקה בסרט The Twilight Samurai  (2002) היא קיבלה "פרס קינמה ג'ונפו". היא קיבלה פרס זה גם בשנת 2004 עבור משחקה ב-The Face of Jizo.

בשנת 2016 מיאזווה זכתה בפרס של האקדמיה לקולנוע היפנית על משחקה בסרט "אהבתה מרתיחה את מי האמבט".

## חיים אישיים
בשנת 2009 מיאזווה הודיעה שהיא בהריון מגולש יפני. במאי 2009 לזוג נולדה בת. בשנת 2016 הם התגרשו.

## קישורים חיצוניים

* 

קטגוריה:שחקניות קולנוע וטלוויזיה יפניות

קטגוריה:שחקניות תיאטרון
קטגוריה:שחקניות ילדות
קטגוריה:דוגמניות יפניות
קטגוריה:אישים ממוצא הולנדי
קטגוריה:יפניות שנולדו ב-1973
קטגוריה:יפנים שנולדו ב-1973
אל-אחמדי (מחוז)

**אל-אחמדי** (בערבית:** محافظة الأحمدي**) הוא אחד מששת המחוזות של כווית.

## תתי מחוזות
מחוז אל-אחמדי מורכב מתתי-המחוזות הבאים: 
* אבו חליפה
* אל-אחמדי
* אל-עקילה
* דאהר
* פחיחיל 
* פינטאס
* הדיה
* ג'אבר אל-עלי
* מהבולה 
* מנקף 
* ריקה 
* סבאחיה
* עיר החוף סבאח אל-אחמד
* וַפְרַה

## מושל
ג'ביר עבדאללה ג'ביר עבדאללה השני כיהן כמושל המחוז בין 1962-1985.

## גאוגרפיה
המחוז ממוקם כ-33 ק"מ מבירת כווית, כווית סיטי.

## אקלים
הטמפרטורה הממוצעת היא 28 מעלות צלזיוס. החודש הכי חם הוא אוגוסט (40 מעלות צלזיוס), והחודש הקר ביותר הוא דצמבר (15 מעלות צלזיוס). כמות המשקעים הממוצעת היא 164 מילימטרים בשנה. חודש נובמבר הוא החודש שיש בו הכי הרבה גשם (65 מ"מ גשם), וחודש יוני הוא החודש שיש בו הכי פחות גשם (1 מ"מ גשם).

## קישורים חיצוניים

## הערות שוליים

קטגוריה:כווית: מחוזות
קונג

שמאל|ממוזער|250x250 פיקסלים| נהר קונג
ממוזער| ילד לאוטי קטן חותר בסירה על נהר הסקונג
נהר **קונג** (בלאית: **ເຊກອງ**; בקמרית: **សេកុង**; בווייטנאמית: **sông Sê Kông**) הוא נהר במרכז וייטנאם.

מקורו של הנהר במחוז Thừa Thiên–Huế שבמרכז וייטנאם, משם הוא זורם  דרך דרום לאוס ומזרח קמבודיה. הוא מצטרף לנהר מקונג ליד העיירה Stung Treng בקמבודיה.

חלק מהנתיב שלו מהווה את גבול לאוס–קמבודיה.

## יובלים
* נהר Xe Kaman

## קישורים חיצוניים

קטגוריה:נהרות גבול
קטגוריה:וייטנאם: גאוגרפיה
קטגוריה:לאוס: גאוגרפיה
קטגוריה:קמבודיה: גאוגרפיה
Cold, Cold Heart

"**Cold, Cold Heart**" (בעברית: "**קר, לב קר**") הוא סינגל קאנטרי שהוקלט על ידי הזמר האמריקאי האנק ויליאמס. הוא יצא לאור ב-2 בפברואר 1951, על ידי חברת התקליטים MGM רקורדס, כסינגל שלא מתוך אלבום. הוא נכנס לספר השירים האמריקאי הגדול.

ממוזער|האנק ויליאמס

## גרסתו של האנק ויליאמס
ויליאמס עיבד את המנגינה של השיר מההקלטה של "You'll Still Be in My Heart" של ט. טקסס טיילר מ-1945. בפרקו של הביוגרפיה על ויליאמס בתוכנית *American Masters* קבע היסטוריון מוזיקת הקאנטרי קולין אסקוט כי ויליאמס התרגש לכתוב את "Cold, Cold Heart" לאחר שביקר את אשתו, שסבלה מזיהום קשה בעקבות הפלה לא מבוקרת שבוצעה ללא ידיעתו של ויליאמס, בבית החולים. אסקוט משער שאשתו, אונדרי, ניהלה מספר מערכות יחסים במקביל לנישואיה עם ויליאמס. פאפי ניל מקורמיק, סולן להקת פלורידה, נכח במפגש בין השניים ומאוחר יותר אמר: .

הטיוטה הראשונה של השיר נכתבה ב-23 בנובמבר 1950 בערך. היא הקולטה לראשונה בליווי להקה, ששמה אינו ידוע, ב-21 בדצמבר 1950. בדומה לסינגל הקודם של ויליאמס, "I'm So Lonesome I Could Cry", גם "Cold, Cold Heart" פורסם כבי-סייד של "Dear John". "Dear John" הגיע בשיאו למקום השמיני במצעד הקאנטרי של מגזין הבילבורד, ואילו "Cold, Cold Heart" התגלה כשיר ג'וקבוקס סטנדרטי, שהושמע רבות בדיסקוטקים השונים. בעקבות נתוני ההשמעות הגבוהים שלו, הגיע למקום הראשון באותו מצעד.

### מיקומי שיא

## גרסתו של טוני בנט

באותה השנה הוקלט השיר בגרסת פופ על ידי טוני בנט, עם עיבוד תזמורתי של פרסי פיית'. הקלטה זו פורסמה כסינגל על ידי קולומביה רקורדס, כמספר קטלוגי 39449. היא הגיעה לראשונה למצעד של מגזין בבילבורד ב-20 ביולי 1951, עלתה למקום הראשון, ושהתה בו 27 שבועות רצופים.

הפופולריות של גרסתו של בנט סייעה לחשיפת מוזיקת הקאנטרי לקהל בין-לאומי, שאהד בעיקר את סוגת הפופ. ביל ג'נוביץ, כתב "Allmusic", הדגיש את השילוב החדשני הזה בין קאנטרי לפופ בכתבה שסקרה את השיר. . ויליאמס אף התקשר לבנט ואמר לו בהלצה: "מדוע הרסת את השיר שלי?", אף שהשמיע אותו רבות בקרב אמני הקאנטרי של אותה תקופה. בנט עדיין נוהג לבצע את השיר בקונצרטים ובאירועים אליהם מוזמן. בשנת 1997 בוצע השיר על ידי קלינט בלאק, שהיה אורח בתוכנית המוזיקה של בנט, *A&E's Live By Request*. לאחר ההופעה סיפר על תהליך היצירה של השיר, והתאמתו לז'אנר הפופ. הוא אף הקליט גרסה מחודשת לשיר עם טים מקגרו, שנכללה ב-** (2006). בשנת 2012 פורסם דואט של בנט עם ויקנטיקו, שנכלל ב-*[[Viva Duets]]*, אלבום אולפן משותף של בנט עם כוכבי המוזיקה הלטינו-אמריקאית.

## קישורים חיצוניים

## הערות שוליים

קטגוריה:שירי טוני בנט
קטגוריה:שירים באנגלית
קטגוריה:שירים על בגידה: זוגיות
קטגוריה:שירי קאנטרי פופ
קטגוריה:סינגלים שהגיעו למקום הראשון במצעדי הבילבורד
קטגוריה:סינגלים בהוצאת קולומביה רקורדס
קטגוריה:שירי לואי ארמסטרונג
אוסף פיליפס

**אוסף פיליפס** (באנגלית: **The Phillips Collection**) הוא מוזיאון לאמנות שהוקם על ידי דאנקן פיליפס על בסיס האוסף המשפחתי. המוזיאון נפתח בשנת 1921 בוושינגטון די. סי.

## היסטוריה
דאנקן פיליפס נולד למשפחה מבוססת שמקורה בפיטסבורג. הוא עסק בביקורת אומנות והרחיב את אוסף המשפחתי באופן משמעותי. בשנת 1921 הוא התחתן עם ציירת מרג'ורי אקר. ביחד הם המשיכו בהרחבת האוסף. בשנת 1921 הם פתחו את האוסף לציבור בביתם בוושינגטון. זה היה מוזיאון של אמנות מודרנית הראשון בארצות הברית. בשנת 1930 כאשר אוסף עבר 600 פריטי אמנות הם החליטו לתת את הבניין כולו לטובת המוזיאון ועברו להתגורר לבניין אחר.

תחילת האוסף היה ביצירות של אמנות מודרנית. בהדרגה הזוג רכש ציורים של אמנים אהובים כמו אל גרקו, ז'אן-בטיסט סימאון שארדן, פרנסיסקו גויה, פול סזן ואדוארד מאנה. כיום האוסף כולל פריטים רבים של אימפרסיוניזם. ציור של פייר-אוגוסט רנואר "סעודת השייטים" הוא בין המפורסמים באוסף.

עד לשנות ה-60 אוסף לא היה מאורגן באופן כרונולוגי. הוא אורגן במטרה לתת ביטוי לקשר בין האמנים השונים לפי השקפת עולם של הבעלים. דאנקן פיליפס רכש ציורים רבים של ציירים אותם אהב במיוחד כמו פייר בונאר (17 יצירות), ז'ורז' בראק (13 יצירות) ומארק רוטקו (7 יצירות). "חדר רוטקו" היה החדר הראשון במוזיאון שהוקדש כולו לצייר בודד. פיליפס רכש ציורים של ציירים אמריקאים בטרם הם זכו להצלחה כמו ג'ון מרין, ג'ורג'יה או'קיף, ארתור דאב ואוגוסטוס וינסנט טאק. בכך הוא נתן לציירים אפשרות להתפרנס ולהמשיך בעבודת אמנות.

בשנת 1960 לבניין התווסף אגף חדש. אגף זה שופץ והורחב בשנת 1989 הודות לתרומה של איש עסקים יפני ומאז הוא נקרא Goh Annex. בשנת 2006 שטחי המוזיאון התרחבו בכ-65% תוך בניית מתחם תת-קרקעי. הרחבה זו אפשרה בין היתר להפעיל מרכז לימודים תוך שיתוף פעולה עם אוניברסיטת מרילנד.

דאנקן פיליפס נפטר בשנת 1966 ואשתו ירשה אותו בניהול המקום. בנם ניהל את המוזיאון עד לשנת 1992.

## קישורים חיצוניים

* 

* 

קטגוריה:מוזיאונים לאמנות בוושינגטון די. סי.
קטגוריה:אמריקה: מוזיאונים לאמנות
בן מקדהוי (דרום אפריקה)

**בן מקדהוי** הוא הר בגובה  במחוז הכף המזרחי של דרום אפריקה, חלק רכס הרי הדראקנסברג.

הוא נקרא על שם ההר בן מקדהוי בסקוטלנד.

פסגת ההר היא הפסגה הגבוהה ביותר בכף המזרחי, שנמצאת כולה בתוך דרום אפריקה; בהר בן מקדהוי נמצא גם מעבר ההרים הגבוה ביותר בדרום אפריקה.

## קישורים חיצוניים

* 
* 

קטגוריה:דרום אפריקה: גאולוגיה
קטגוריה:דרום אפריקה: גאוגרפיה
קטגוריה:הכף המזרחי: גאוגרפיה
מכתש מונטגנאיס

**מכתש מונטגנאיס** (באנגלית: **Montagnais crater**) הוא מכתש פגיעה הממוקם על המדף היבשתי מדרום לנובה סקוטיה, קנדה.

הוא בעל  בקוטר, וגילו מוערך ב-50.50 ± 0.76 מיליון שנים (תקופת האאוקן).

המכתש נמצא מתחת לים וקבור מתחת למשקעים ימיים.

## קישורים חיצוניים
* תיעוד RASC של מכתש מונטגנאיס

## הערות שוליים

קטגוריה:מכתשי פגיעה על כדור הארץ
לזמי

**לזמי** הוא שם משפחה שמקורו בעיירה לזמה במחוז ויזקאיה, ספרד.

## הערות שוליים

קטגוריה:שמות משפחה
קטגוריה:שמות משפחה טופונימיים
קאדי (כדורגלן)

**קאדי איורי בורחס מלינובסקי** (באנגלית: **Kady Iuri Borges Malinowski**; נולד ב-2 במאי 1996) הוא כדורגלן ברזילאי המשחק בעמדות הקיצוני הימני והקשר ההתקפי בקרבאך.

## קריירה
קאדי גדל במחלקת הנוער של קוריטיבה, ואחר כך החל לשחק גם בקבוצה הבוגרת, תוך שהוא מושאל לקבוצות ברזילאיות נוספות.

ביולי 2019 עבר לאירופה, וחתם באשטוריל מליגת העל הפורטוגלית. בינואר 2020 עבר לווילפרנקואנסה מהליגה הפורטוגלית השנייה.

ב-11 ביוני 2021 חתם בקרבאך מליגת העל האזרית. הוא ערך את הופעת הבכורה שלו בקבוצה ב-22 ביולי 2021, בתיקו 0–0 עם מ.ס. אשדוד במשחק הראשון של הסיבוב השני של מוקדמות הקונפרנס ליג. הוא כבש את שער הבכורה שלו ב-12 באוגוסט 2021, שער שהביא לקבוצתו ניצחון 1–0 על א.א.ל. לימסול והעלה אותה לשלב פלייאוף הקונפרנס ליג, לאחר שניצחה 2–1 בסיכום שני המפגשים. ב-30 בספטמבר 2021 כבש צמד בניצחון קבוצתו 4–1 על אומוניה ניקוסיה בשלב הבתים של הקונפרנס ליג. השער הראשון שכבש נבחר לשער השבוע בטורניר, ואף היה מועמד לשער הטוב ביותר שהובקע בשלב הבתים של המפעל.

בעונת 2021/2022 כבש 12 שערים ובישל 13 נוספים ב-24 משחקים בליגת העל האזרית, ובסך הכל כבש 20 שערים ובישל 17 נוספים ב-43 משחקים בכל המסגרות.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:קוריטיבה: כדורגלנים
קטגוריה:כדורגלני קוריטיבה
קטגוריה:כדורגלני אשטוריל
קטגוריה:כדורגלני וילפרנקואנסה
קטגוריה:כדורגלני פרנצווארוש
קטגוריה:ברזילאים שנולדו ב-1996
קטגוריה:כדורגלני קרבאך
אנדראס אובסט

**אנדראס אובסט** (בגרמנית: **Andreas Obst**; נולד ב-13 ביולי 1996) הוא כדורסלן גרמני המשחק בעמדת הסמול פורוורד בבאיירן מינכן ובנבחרת גרמניה.

## קריירה
לאחר ששיחק במחלקות הנוער של מועדונים מקומיים, אובסט החל לשחק כדורסל במחלקת הנוער של ברוזה במברג. בעונת 2014/2015 החל לשחק עם הקבוצה הבוגרת. בעונת 2016/2017 הושאל לגיסן 46', ובקיץ 2017 חתם ברוקסט גותה, העולה הטרייה לבונדסליגה הגרמנית. בתום העונה ירדה הקבוצה לליגה השנייה, ואובסט עבר לאוברדוירו מליגת העל הספרדית.

בקיץ 2019 חתם ברטיופארם אולם מהבונדסליגה הגרמנית. ב-6 ביולי 2021 חתם בבאיירן מינכן, המשחקת בבונדסליגה וביורוליג.

## קישורים חיצוניים

## הערות שוליים

קטגוריה:כדורסלנים גרמנים
קטגוריה:כדורסלני באיירן מינכן
קטגוריה:גרמנים שנולדו ב-1996
קטגוריה:כדורסלנים גרמנים באולימפיאדת טוקיו (2020)
ארנולד בישר

**ארנולד בישר** (בגרמנית: **Arnold Büscher**; באד אינהאוזן, 16 בדצמבר 1899 – פולין, 2 באוגוסט 1949) היה קצין אס אס גרמני, פושע מלחמה, האופטשטורמפיהרר (סרן). כיורשו של אמון גת, הוא היה המפקד השני והאחרון של מחנה הריכוז קרקוב-פלאשוב מספטמבר 1944 עד ינואר 1945.

## ביוגרפיה
הוריו של ארנולד בישר ניהלו מאפייה ברהמה (Rehme) שכיום נקראת באד אינהאוזן. בסיום בית הספר היסודי, החל להתלמד כסוחר בהמבורג ב-1915. בשנים 1917 עד 1919 במלחמת העולם הראשונה שירת בצבא, ולאחר מכן עבד בחברת ביטוח. ב-1926 התחתן בהמבורג. בשנות ה-20 הורשע שוב ושוב (נכלא בחלקו) בגין גניבה, קבלת סחורה גנובה, הונאה וזיוף.

### באס אס

ב-1931 הפך בישר לחבר באס אס. לאחר פרוץ מלחמת העולם השנייה עבד במספר מחנות ריכוז, ביניהם פלוסנבירג, בוכנוולד, זקסנהאוזן ונוינגמה.

בישר הפך למפקד מחנה הריכוז פלאשוב לאחר שאמון גת נעצר על ידי הקריפו ב-13 בספטמבר 1944. בישר התנגד למאמציו של אוסקר שינדלר לצרף 300 נשים יהודיות לרשימתו של שינדלר (יהודי שינדלר) לעבודה במפעל החדש של שינדלר בברינליץ, במקום לשלוח אותן לאושוויץ יחד עם יהודים אחרים בפלאשוב. עם זאת, שינדלר הצליח לשלם ולשחד את ריכרד בר, מפקד אושוויץ, כדי שישלח את 300 הנשים היהודיות למפעלו.

ב-23 בינואר 1948 נדון בישר למוות בפולין על פשעים בפאלשוב. הוא נתלה ב-2 באוגוסט 1949.

## ראו גם

* Stefan Hördler, Christoph Kreutzmüller: *Ein KZ-Kommandant aus Rehme. Arnold Büscher (1899–1949).* In: *Beiträge zur Geschichte der Städte Löhne und Bad Oeynhausen.* Band 22. Bielefeld 2013, S. 127–133.


## הערות שוליים

קטגוריה:פושעי מלחמה נאצים שהוצאו להורג
קטגוריה:סגל מחנות ריכוז והשמדה
קטגוריה:אנשי אס אס
קטגוריה:אנשי הוורמאכט
קטגוריה:משתתפים ברצח יהודי פולין
קטגוריה:אישים שהוצאו להורג בפולין
קטגוריה:גרמנים שנולדו ב-1899
קטגוריה:גרמנים שנפטרו ב-1949
בן בררטון דיאס

**בנג'מין אנתוני בררטון** (בספרדית: **Benjamin Anthony Brereton**; נולד ב-18 באפריל 1999), הידוע בשם **בן בררטון דיאס** (בספרדית: **Ben Brereton Díaz**) הוא כדורגלן צ'יליאני-אנגלי המשחק בעמדת החלוץ בדרבי קאונטי ובנבחרת צ'ילה.

## קריירה
בררטון נולד בסטוק-און-טרנט, סטפורדשייר למרטין בררטון, שוטר אנגלי וכדורגלן חובב לשעבר, ולאנדריאה, ילידת קונספסיון, צ'ילה.

מגיל שבע עד 14 שיחק בררטון במחלקות הנוער של מנצ'סטר יונייטד. בשנת 2013 עבר לסטוק סיטי.

בקיץ 2015, לאחר שחרורו מסטוק סיטי, חתם בנוטינגהאם פורסט. הוא ערך את הופעת הבכורה שלו בקבוצה הבוגרת של המועדון ב-25 בינואר 2017 בהפסד 0–2 ללידס יונייטד. הוא הבקיע את שערו הראשון ב-4 בפברואר נגד אסטון וילה והעניק לקבוצתו ניצחון 1–2.

ב-28 באוגוסט 2018 הושאל לבלקברן רוברס. ב-4 בינואר 2019 חתם על חוזה קבוע בקבוצה.

לאחר שכבש שישה שערים בחמישה משחקים, כולל שלושער מול קארדיף סיטי, נבחר לשחקן חודש ספטמבר 2021 של הצ'מפיונשיפ.

ב-4 ביולי 2023 חתם בוויאריאל מלה ליגה. ב-5 בינואר 2024 הושאל לשפילד יונייטד עד לסיום העונה.

ב-30 ביולי 2024 חתם לארבע שנים בסאות'המפטון מהפרמייר ליג. ב-20 בינואר 2025 חזר לשפילד והושאל עד לסוף העונה. ב-31 באוגוסט 2025 הושאל לדרבי קאונטי.

## קריירת נבחרות
בררטון, שנולד לאב אנגלי ולאם צ'יליאנית, יכול היה לייצג את שתי הנבחרות, האנגלית והצ'יליאנית. בנבחרות הנוער שיחק עבור אנגליה, וב-2021 ערך הופעת בכורה בנבחרת צ'ילה הבוגרת.

היה חלק מסגל הנבחרת בקופה אמריקה 2021, וב-14 ביוני ערך את הופעת הבכורה שלו נגד מול ארגנטינה במשחק שהסתיים בתיקו 1–1. ב-18 ביוני כבש את שער הבכורה בניצחון 0–1 על בוליביה.

נכלל בסגל נבחרת צ'ילה לטורניר קופה אמריקה 2024.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:כדורגלנים צ'יליאנים
קטגוריה:חלוצי כדורגל אנגלים
קטגוריה:חלוצי כדורגל צ'יליאנים
קטגוריה:כדורגלני נוטינגהאם פורסט
קטגוריה:כדורגלני בלקברן רוברס
קטגוריה:כדורגלני ויאריאל
קטגוריה:כדורגלני שפילד יונייטד
קטגוריה:כדורגלני דרבי קאונטי 
קטגוריה:כדורגלני נבחרת צ'ילה
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:צ'יליאנים שנולדו ב-1999
קטגוריה:אנגלים שנולדו ב-1999
ישראל מאיר מזרחי

**הרב ישראל מאיר מזרחי** (ה'ת"ן - התקי"א בערך) היה רב בירושלים, שד"ר ומחבר **שו"ת פרי הארץ**.
[ממוזער|מצבות האחים [ניסים חיים משה מזרחי (מימין) וישראל מאיר מזרחי (משמאל, ללא כיתוב במקור), בחלקה הספרדית בבית הקברות בהר הזיתים]]
## חייו
נולד בסביבות שנת ה'ת"ן (1690) לרבי יוסף, בנו של הרב אברהם מזרחי, מחבר ספר 'זיכרון לבני ישראל' על הלכות שחיטה. אביו נפטר כשהיה כבן 6, כך שגדל אצל אחיו, הראשון לציון הרב נסים חיים משה מזרחי, מחבר שו"ת אדמת קודש. למד בישיבת בית יעקב על שם רבי יעקב ישראל פירירה בירושלים, אצל רבי יהודה הכהן טנוג'י וכן מפי הראשון לציון רבי אברהם יצחקי.

בשנת התפ"ו יצא לשליחות דרבנן, יחד עם רבי יוסף טאראגאן, למען כוללות ירושלים לטורקיה ויוון, בשנת התפ"ז, במהלך מסעו הוציא לאור את חלקו הראשון של ספר השו"ת שחיבר, פרי הארץ בקושטא, בהסכמת הרב אפרים נבון, מחבר ספר מחנה אפרים, והרב יהודה רוזאניס, בעל ספר משנה למלך. בשנת הת"צ היה ביוון, שם נשא ונתן בהלכה עם רבי חיים משה אמריליו, רבה של שאלוניקי. בעוברו בקורפו ייסד ישיבה. הפיץ במהלך שליחותו את מנהג אמירת תיקון חצות על פי האר"י, ואף הוציא לאור נוסח של התיקון.

לאחר שחזר לארץ ישראל, התמנה לדיין בבית דינו של הרב אליעזר נחום ולימד בישיבת בית יעקב פירירה, מתלמידיו נמנה רבי יונה נבון, רבו של מרן החיד"א ומחבר שו"ת נחפה בכסף. נחשב לאחד מחשובי רבני ירושלים, וחתם על תקנות והסכמות לספרים רבים. התכתב בהלכה עם חכמי דורו, וביניהם רבי חיים אלפאנדרי, רבי בנימין קאזיס, רבי ישועה שבאבו והראשון לציון רבי אברהם ישראל זאבי. בסוף חייו התמנה לראש ישיבת בית יעקב בירושלים, לאחר פטירת רבי יצחק הכהן רפפורט למשך כשנה.

נפטר בסביבות שנת 1752, ונטמן בבית הקברות היהודי בהר הזיתים, לצד אחיו, רבי נסים.

אחרי מותו הדפיס בנו רבי שלמה חייא את חלק ב' של שו"ת פרי הארץ בשאלוניקי, חלק ג'.

### משפחתו
נשא לאשה את בת אחיו, רבי נסים. בניו היו רבי שלמה חייא מזרחי והרב דוד מזרחי.

## ספריו
ממוזער|פרי הארץ חלק ג'
* **שו"ת פרי הארץ** (ג' חלקים; קושטא תפ"ז, שאלוניקי תקט"ו, ירושלים תרס"ה).
* ספר גדול בכמות ואיכות מדרושים נחמדים בשם תפארת ישראל (בכת"י).
* **נר המזרחי** - באור לתוספי הרא"ם על ספר מצוות גדול בהלכות חנוכה (בכת"י).

מספר הערות וחידושים שלו על הלכות פסח ומגילה בשולחן ערוך ובפרי חדש נדפסו בקובץ בית אהרן וישראל

## לקריאה נוספת
* **קובץ בית אהרן וישראל** כב, שנה ד' גיליון ג', עמוד ז'.
* **שם הגדולים** מערכת גדולים אות מ [יט] מה' מאיר מזרחי.

## קישורים חיצוניים
* 
* 
* 
* 
* 
* 
* הגהות רב ישראל מאיר מזרחי על הפרי חדש בוויקיטקסט, מהד' קאשי

## הערות שוליים

קטגוריה:מחברי ספרי שו"ת
קטגוריה:רבנים ארץ-ישראלים
קטגוריה:רבנים ירושלמים
קטגוריה:רבנים: אחרונים
קטגוריה:האימפריה העות'מאנית: רבנים
קטגוריה:רבנים ספרדיים
קטגוריה:שד"רים
קטגוריה:משפחת ברוך מזרחי
קטגוריה:ילידי 1700
קטגוריה:נפטרים ב-1756
HCL Technologies

**הייץ' סי אל טכנולוגיות** (באנגלית: **HCL Technologies**) היא חברה הודית רב-לאומית טכנולוגית המספקת פתרונות IT.

מטה החברה הראשי נמצא בעיר נוידה, אוטר פרדש, הודו ומלבדו לחברה כ-50 נציגויות במדינות שונות: סין, הונג קונג, הודו, אינדונזיה, ישראל, יפן, מלזיה, ערב הסעודית, סינגפור ועוד.

החברה הוקמה בשנת 1976, מעסיקה כ-208,800 עובדים ונמצאת ברשימת 20 החברות הגדולות ביותר בבורסה הלאומית לניירות ערך בהודו.

בשנת 2021, רשמה החברה הכנסת שיא בסך 10 מיליארד דולר.

## היסטוריה
הייץ' סי אל טכנולוגיות הוקמה בשנת 1976 תחת השם Microcomp Limited על ידי שיב נאדאר (Shiv Nadar) במטרה למכור מחשבים אישיים.

בחודש אוגוסט 1976, מותגה החברה מחדש תחת השם Hindustan Computers Limited.

בשנת 1991, הקימה החברה 3 חברות בנות:
* HCL Technologies
* HCL Infosystems
* HCL Healthcare

בחודש אוקטובר 1999, מותגה החברה מחדש תחת השם HCL Technologies Limited.

בשנת 2001, הקימה חברת בת נוספת בשם HCL Enterprise Solutions Limited.

בשנת 2002, רכשה הייץ' סי אל את חברת גולף מחשבים (Gulf Computers).

בשנת 2007, רשמה החברה הכנסות של כ-4.9 מיליארד דולר.

בחודש פברואר 2014, הקימה חברת בת נוספת בשם HCL Healthcare.

בשנת 2017, הכנסות החברה חצו את רף ה-9 מיליארד דולר והיא העסיקה כ-100,000 עובדים ב-31 מדינות.

## פעילות בישראל
בשנת 2009, שכרה הייץ' סי אל משרדים מחברת לוינשטין נכסים בפארק ההייטק ביוקנעם.

בשנת 2010, נערכו מספר פגישות בין שר התמ"ת הישראלי, בנימין בן אליעזר, למנכ"ל החברה.

## קישורים חיצוניים

* 

* 

## הערות שוליים

קטגוריה:חברות הודיות
גי אמבנזה

**גי קארל אמבנזה אמבנזה קמבולקה** (בצרפתית: **Guy Carel Mbenza Mbenza Kamboleke**; נולד ב-1 באפריל 2000 בברזוויל שברפובליקה של קונגו) הוא כדורגלן קונגולזי המשחק בעמדת החלוץ בקבוצת אל מאעת'ר מליגת העל הקטרית ובנבחרת הרפובליקה של קונגו.

## קריירת מועדונים
אמבנזה שיחק במספר מועדונים בליגת העל של הרפובליקה של קונגו. עם AS אוטוהו זכה באליפות הרפובליקה של קונגו. בעונות  ו- שיחק בסטאד תוניסיין מליגת העל התוניסאית, במדיה ערך 25 הופעות ליגה והבקיע 11 שערים.

ב-31 בינואר 2020 חתם אמבנזה בסרקל ברוז' מליגת העל הבלגית. ב-8 באוגוסט ערך את הופעת הבכורה שלו במועדון, בהפסד 1-0 לסטנדרד לייז' במסגרת הליגה. ב-16 באוגוסט, בהופעתו השנייה והאחרונה במדי המועדון, הבקיע את שעריו היחידים במועדון, צמד שערים בניצחון 2-1 על רויאל אנטוורפן במסגרת הליגה.

ב-5 באוקטובר 2020 חתם אמבנזה ברויאל אנטוורפן מליגת העל הבלגית. ב-6 בדצמבר ערך את הופעת הבכורה שלו במועדון, בהפסד 4-2 לראסינג גנק במסגרת הליגה.

ב-17 בפברואר 2021 הושאל אמבנזה למשך חצי עונה לסטאד לוזאן אושי מהליגה השווייצרית השנייה., במדיה ערך 15 הופעות ליגה והבקיע שבעה שערים.

ב-9 בספטמבר 2021 הושאל אמבנזה למשך עונה אחת לווידאד קזבלנקה מליגת העל המרוקאית, במדיה ערך 27 הופעות ליגה והבקיע 15 שערים, וכן זכה בליגת האלופות האסיאתית.

## קריירה בינלאומית
ב-11 בינואר 2017 ערך אמבנזה את הופעת הבכורה שלו בנבחרת הרפובליקה של קונגו, בהפסד 2-0 לנבחרת סנגל במשחק ידידות. ב-9 ביוני 2021 הוא הבקיע את שער הבכורה שלו בנבחרת, בניצחון 1-0 על נבחרת ניז'ר במשחק ידידות.

## תארים
;AS אוטוהו
* אליפות הרפובליקה של קונגו (1): 2018

;וידאד קזבלנקה
* ליגת האלופות האסיאתית (1): 2021/2022

## קישורים חיצוניים

## הערות שוליים

קטגוריה:כדורגלנים מהרפובליקה של קונגו
קטגוריה:הרפובליקה של קונגו: חלוצי כדורגל
קטגוריה:כדורגלני סרקל ברוז'
קטגוריה:כדורגלני רויאל אנטוורפן
קטגוריה:כדורגלני וידאד קזבלנקה
קטגוריה:כדורגלני נבחרת הרפובליקה של קונגו
קטגוריה:ילידי 2000
הליגה הגרמנית השנייה בכדורסל

**הפרו א**' (בגרמנית: **ProA**) היא ליגת הכדורסל השנייה בגרמניה. הליגה כוללת 16 קבוצות. באופן רשמי הפרו א' הוא חלק מהבונדסליגה 2, המורכבת מהפרו א' והפרו ב'. לפני עונת 2007/08, הבונדסליגה 2 הייתה ליגת כדורסל בעלת אותו שם, שהורכבה משתי חטיבות גאוגרפיות (צפון ודרום). בתום שלב הליגה, שתי הקבוצות המובילות מעפילות לבונדסליגה, והקבוצות הממוקמות במקום ה-15 וה-16 יורדות לליגה הנמוכה, פרו ב'. 

## קבוצות נוכחיות (2024–25)

## אלופות
אלופת הפרו א' עולה לבונדסליגה, יחד עם סגנית האלופה.

### הופעות לפי מועדון

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ליגות כדורסל
קטגוריה:כדורסל
קטגוריה:גרמניה: כדורסל
טטו (מגזין)

**טטו** (בצרפתית: **Têtu**; במקור: **le magazine des gays et lesbiennes**) הוא מגזין להט"בי צרפתי, שנוסד ב-1995. נכון לדצמבר 2012, נמכרים 41,961 עותקים מדי חודש.

המגזין מכיל ראיונות עיתונאיים, וכן מאמרים וביקורות על ספרים, סרטים, מחזות או משחקי וידאו להט"בים. בנוסף, חלק מהדפים מוקדשים לחדשות על HIV/איידס.

## היסטוריה
המגזין, שנוסד ב-1995 על ידי דידייה לסטרייד, פסקל לובט ופייר ברגה, הוקם בעקבות סגירתו של המגזין הלהט"בי הצרפתי, *[[Gai Pied]]* . בינואר 2013, פייר ברגה מכר את המגזין לז'אן ז'אק אוג'יר.

בינואר 2015, המגזין הודיע על פשיטת רגל, והפסיק לפרסם ביולי 2015, לאחר שהפסיד 1.1 מיליון אירו (1.2 מיליון דולר) ב-2014.

בנובמבר 2015, החברה הצרפתית, Idyls, קנתה את המגזין, והחלה לפרסם באופן מקוון בלבד.

## מחלוקת
ביולי 2011, שחקן הרוגבי הצרפתי, אלכסיס פליסון , הופיע ללא חולצה עם קעקוע מזויף ומחזיק בטאיאהה , שקשורה לתרבות המאורית. הופעתו של פליסון על גבי כריכת המגזין, גרם למחלוקת בניו זילנד, כאשר מספר מאורים אמרו שפליסון לא מכבד את התרבות שלהם ושצריך היה לבקש רשות כדי לייצג את המאורים. בסופו של דבר, פליסון נאלץ להתנצל על כך, והדגיש שהוא מכבד את מסורות הקעקועים.

## קישורים חיצוניים
* 

## הערות שוליים

קטגוריה:עיתונות להט"ב
קטגוריה:צרפת: תרבות
קטגוריה:צרפת: כתבי עת
קטגוריה:מגזינים שהוקמו בשנת 2017
אורות (אלבום של ישראל אדלר)

**אורות** הוא אלבום הבכורה של החזן והזמר החסידי ישראל אדלר. האלבום יצא בשנת 2016 והוא כולל 10 רצועות, האלבום הופץ על ידי רשת חנויות הספרים אור החיים, גרינטק, לחיים הפקות ועוד.

באלבום לחנים של משולם גרינברגר, פינקי ובר, מאיר אדלר וביצוע קאבר לשיר "משה ואהרון" של הרב שלמה קרליבך ועיבוד מוזיקלי של משה לאופר, יובל סטופל, יהודה גלילי, מאיר אדלר ואופיר סובול.

בשיר "ותיק" הצטרף לישראל לדואט אביו החזן חיים אדלר.

בדצמבר 2014 יצא הסינגל הראשון מהאלבום תחת שם הנושא של האלבום "אורות". יולי 2016 הוציא את הסינגל-קליפ השני מתוך האלבום יחד עם מקהלת מלכות, הקליפ צולם בציריך בשווייץ. במרץ 2022 הוציא אדלר קליפ לשיר "א חתונה אין שטעטל" מתוך האלבום.

לשיר "תינוקות של בית רבן" בלחן של משולם גרינברגר גרסת לייב של אדלר, יחד עם יואלי דיקמן, מקהלת מלכות ומקהלת "קול הנערים". לשיר **אזכרה** בלחן של פינקי ובר על מילותיו של ה'דמשק אליעזר' תלמידו של הייטב לב גרסת לייב באירוע סיום סדר נזיקין במסגרת הדף היומי של ארגון דרשו בווינה. לשיר יצא גם קאבר על ידי מלחין השיר פינקי ובר.

## רשימת רצועות

## השתתפו בהקלטות
* ישראל אדלר
* חיים אדלר
* הרשל בריסק
* פנחס ביכלר
* מוישי קרויס
* ילדי הפלא עזריאל ברגר, משה יהודה עקשטיין
* אופיר סובול

## קישורים חיצוניים
* דף האלבום "אורות" באתר "ג'ואיש מיוזיק"

## הערות שוליים

קטגוריה:אלבומים חסידיים
קטגוריה:אלבומי בכורה מ-2016
קטגוריה:אלבומים בעברית
קטגוריה:אלבומים ביידיש
דראקו רוסה

**דראקו קורנליוס רוסה סוארז** (בספרדית: **Draco Cornelius Rosa Suárez**; נולד ב-27 ביוני 1970) הוא זמר-יוצר ושחקן פוארטו ריקני. רוסה התפרסם לראשונה כחבר בלהקת הבנים "Menudo". ב-1986 עזב את הלהקה והחל בקריירת סולו בברזיל ובארצות הברית. ב-1990 הצטרף ללהקת "Maggie's Dream" והוציא עמה אלבום אחד, שלאחריו חזר לקריירת סולו.

## ביוגרפיה
רוסה נולד בשם **רוברט אדוארדו רוסה סוארס** בניו יורק להורים ממוצא פוארטו ריקני. בגיל צעיר חזרה משפחתו לפוארטו ריקו, וילדותו של רוסה עברה בפונסה. ב-1984 הצטרף רוסה ללהקת הבנים הפוארטו ריקנית "Menudo". מכיוון שהיה היחיד בלהקה ששלט באנגלית בצורה טובה, הוא ביצע את מרבית שיריה של הלהקה באנגלית. כולל הלהיט הגדול ביותר שלה "Hold Me". עם זאת, רוסה התאכזב מהלהקה מכיוון שלא ניתן לו לכתוב עבורה שירים, וב-1987 הוא עזב אותה והחל בקריירת סולו.

רוסה עבר לברזיל והוציא שני אלבומי סולו בפורטוגזית שזכו להצלחה. לאחר מכן עבר ללוס אנג'לס שם השתתף בתפקיד הראשי בסרט "סלסה". במהלך הצילומים לסרט פגש את השחקנית אנג'לה אלוורדו, הם הפכו לבני זוג ובהמשך נישאו. ב-1990 הוא חזר לניו יורק והקים להקת רוק אלטרנטיבי בשם "Maggie's Dream". הוא הוציא עמה אלבום אחד באותה שנה. הם הקליטו אלבום נוסף, אולם הוא מעולם לא התפרסם, שכן ב-1992 הלהקה התפרקה. ב-1993 הוא עבר לספרד והוציא אלבום סולו ראשון בשפה הספרדית. במקביל, החל רוסה לכתוב וליצור שירים עבור חברו לשעבר ללהקת Menudo - ריקי מרטין. רוסה כתב את מרבית השירים באלבום הסולו הראשון של מרטין "A Medio Vivir", כולל הלהיט המפורסם ביותר שלו "María". הצלחת האלבום הובילה לשיתוף פעולה פורה בין רוסה למרטין. רוסה הפיק גם את אלבומה של הזמרת אדניטה נזאריו "Corazón", וכתב גם חלק מהשירים באלבום. כמו כן הפיק חלק מהשירים באלבומו של חוליו איגלסיאס "Noche De Cuatro Lunas".

באפריל 2011 אובחן אצל רוזה סרטן לימפומה שאינה הודג'קין ליד הכבד שלו. הוא עבר טיפול אלטרנטיבי ומסורתי ביוסטון ובסנטה מוניקה. בדצמבר 2012 הוא הוכרז נקי מסרטן. בדצמבר 2013, המנהל שלו אישר שהסרטן שלו חזר, והוא התגבר שוב על הסרטן לאחר השתלת מח עצם שנייה.

## דיסקוגרפיה
### עם להקת Menudo
* 1983: A Todo Rock
* 1984: Reaching Out
* 1984: Manía
* 1984: Evolución
* 1985: Menudo
* 1985: Explosion
* 1985: Ayer y Hoy
* 1985: A Festa Vai Começar
* 1986: Viva! Bravo!
* 1986: Refrescante
* 1986: Can't Get Enough

### עם להקת Maggie's Dream
* 1990: Maggie's Dream

### אלבומי סולו
* 1988: Robby
* 1994: Frío
* 1996: Vagabundo
* 1998: Songbirds & Roosters
* 2001: Libertad del Alma
* 2004: Mad Love
* 2004: Como Me Acuerdo
* 2007: Draco y El Teatro del Absurdo
* 2008: Vino
* 2009: Amor Vincit Omnia
* 2013: Vida
* 2018: Monte Sagrado
* 2021: Sound Healing

### אלבומי הופעה
* 2005: Draco Al Natural
* 2008: Teatro Live
* 2009: 731 Ensayos Al Natural

### אלבומי אוסף
* 1998: Salsa: Original Motion Picture Soundtrack
* 2002: Encuentro

## פרסים ומועמדויות

## קישורים חיצוניים

* 

## הערות שוליים

קטגוריה:זמרים פוארטו ריקנים
קטגוריה:זמרי פופ פוארטו ריקנים
קטגוריה:זמרים השרים בספרדית
קטגוריה:גיטריסטים פוארטו ריקנים
קטגוריה:גיטריסטי רוק
קטגוריה:בסיסטים אמריקאים
קטגוריה:זוכי פרס גראמי הלטיני
קטגוריה:אמני סוני מיוזיק לטין
קטגוריה:אמריקאים שנולדו ב-1970
מהומות קופר דו-נאטס

**מהומות קופר דו-נאטס** הייתה התקוממות קטנה בתגובה להטרדות המשטרה ללהט"בים בבית הקפה קופר דו-נאטס הפתוח 24 שעות ביממה בלוס אנג'לס במאי 1959. האירוע התרחש 10 שנים לפני מהומות סטונוול הידועות יותר בעיר ניו יורק, ונחשבת, על פי מספר היסטוריונים, כמרד הלהט"בי המודרני הראשון בארצות הברית.

## רקע
בשנות ה-50 של המאה ה-20, היו מעט אנשים שהיו להט"בים מחוץ לארון, בעיקר בשל עוינות חברתית ומשפטית ללהט"בים.

הסופר ג'ון ריצ'י , שנכח בהתפרעות, תיאר את המעצרים השגרתיים ברומן שלו משנת 1963, *City of Night*: "הם חוקרים אותך, בודקים טביעות אצבעות שלך מבלי להגיד לך: טקטיקת שוטרים בלוס אנג'לס לא חוקית כדי להפחיד אותך." שמותיהם של אנשים שנעצרו בפשיטה על ברים היו מדווחים באופן שגרתי על ידי עיתונים מקומיים. פרסום שמות האנשים שנעצרו, גרם לאאוטינג, שבדרך כלל גרם לאובדן מקומות עבודה ולמנודה חברתית. המעצרים על ידי משטרת לוס אנג'לס בגין הומוסקסואליות גדלו ביותר מ-85% בעשור הקודם תחת מפקד המשטרה, ויליאם ה. פרקר. השחקן והפעיל הקווירי האמריקאי, הארי היי, נזכר מאוחר יותר שהתעללות בלהט"בים על ידי המשטרה הייתה נפוצה בתקופה זו, ולעיתים נתקלה בהתנגדות.

## המהומות
קופר דו-נאטס היה בית קפה ברחוב הראשי בשכונת סקיד רו במרכז העיר לוס אנג'לס, שהיה ממוקם בין שני גיי ברים - הרולד'ס והוולדורף - שהיו פתוחים כל הלילה. ערב אחד במאי 1959, שני שוטרים נכנסו לבית הקפה וביקשו תעודות זהות ממספר אנשים, סוג טיפוסי של הטרדה. השוטרים ניסו לעצור 2 דראג קווין, שני עובדי מין, וצעיר שחיפש קרודינג. אדם אחד שהם ניסו לעצור היה ריצ'י, שמתאר את ההתעללות של LAPD בלילה זה כשיא של הכוונה שגרתית של הקהילה הגאה.

אחד מהעצורים מחה על המחסור במקום בניידת המשטרה עבור כל חמשתם, והצופים החלו לזרוק על השוטרים קפה, סופגניות, כוסות שתייה ואשפה עד שנמלטו במכוניתם מבלי לבצע את המעצרים. לאחר מכן, אנשים החלו להתפרע ולחגוג ברחובות. גיבוי משטרתי הגיע, חסם את הרחוב למשך כל הלילה. המשטרה הכתה או עצרה מספר אנשים. על אף שריצ'י היה עדיין מיועד למעצר, הוא נמלט מהשוטרים.

## מורשת
מרד קופר דו-נאטס מצוטט לעיתים קרובות כהתקוממות הגאה הראשונה בארצות הברית. ההיסטריון האמריקאי, מארק תומפסון, כתב כי: "לא הייתי מתאר זאת כהתפרעות אלא יותר כמו חלקה מבודדת של תסיסה חברתית מקומית בעלת השלכות מתמשכות. אני חושב פחות שזה היה יום, אלא יותר כשיעור עבורנו היום."

ב-2020, מועצת השכונה של לוס אנג'לס שקלה להפוך את קופר דו-נאטס לאתר היסטורי וביקשה רישומים משטרתיים כדי לאשש את תיאורו של ריצ'י על המהומות. משטרת לוס אנג'לס חשפה כי לא היו רישומים מאותה תקופה, כי הם "טוהרו או הושמדו". עף אל שלא הייתה עדת ראייה, ננסי ואלוורדה טוענת שהיא שמעה על כך מחברה לסבית.

## קישורים חיצוניים

* 10 Years Before Stonewall, There Was the Cooper's Donuts Riot
* Mapping Los Angeles's groundbreaking role in LGBT history


## הערות שוליים

קטגוריה:אלימות משטרתית בארצות הברית
קטגוריה:לוס אנג'לס: היסטוריה
קטגוריה:להט"ב: היסטוריה
קטגוריה:1959 בארצות הברית
אשדודית באליטה

"**אשדודית באליטה**" הוא סינגל של הזמרת הישראלית יובל דיין, שיצא לאור ב-16 ביוני 2022, כסינגל שלא מתוך אלבום, על ידי חברת התקליטים הליקון ארומה מיוזיק.

## רקע וכתיבה
יובל דיין כתבה את השיר יחד עם רביד פלוטניק והלחינה אותו יחד עם ישי סוויסה. בשיר מספרת דיין על חייה, ועל הדרך שעברה מילדותה באשדוד אל האליטה המוזיקלית של ישראל.

## ביקורת
מבקר המוזיקה יוסי חרסונסקי סקר את השיר בחיוב והעניק לו ארבעה כוכבי זהב מתוך חמישה.

## מיקומי שיא

## קישורים חיצוניים
* 
* 
* אשדודית בנשמה: יובל דיין בשיר חדש על הילדות באשדוד
* 

## הערות שוליים

קטגוריה:שירי יובל דיין
קטגוריה:שירים בעברית
קטגוריה:שירים שנכתבו על ידי יובל דיין
קטגוריה:שירים שנכתבו על ידי רביד פלוטניק
קטגוריה:שירים על אשדוד
קטגוריה:סינגלים בהוצאת הליקון ארומה מיוזיק
הליגה האיטלקית השנייה בכדורסל

**סרייה א'2 (ב[[איטלקית]]: Serie A2)** היא ליגת כדורסל גברים באיטליה, המשמשת כליגה השנייה בפירמידת הליגות האיטלקית, מתחת לליגה הראשונה סרייה א' ומעל הליגה השלישית, הסרייה ב', כאשר עלייה וירידה מתרחשות בין הליגות הללו.

הליגה מנוהלת על ידי הליגה הלאומית בכדורסל (Lega Nazionale Pallacanestro, בקיצור LNP) שבעצמה מאורגנת על ידי פדרציית הכדורסל האיטלקית.

## שמות
*1974–2001: **סרייה א'2 באסקט (Serie A2 Basket)**
*2001–2013: **ליגה-דואה באסקט (LegaDue Basket)**
*2013–2014: **DNA גולד באסקט (DNA Gold Basket)**
*2014–הווה: **סרייה א'2 (Serie A2)**

## היסטוריה
הליגה נוצרה במאי 1974, על ידי הליגה באסקט, הארגון שאחראי על ניהול ליגת העל האיטלקית בכדורסל עד היום, שהחליט ליצור ליגה שנייה חדשה עם עשרה מועדונים: השניים שירדו ליגה באותה עונה, ושמונה מהליגה השנייה לשעבר (הסרייה ב').

בעונת 1975/76 השתתפו 12 מועדונים, לאחר שמערכת מסובכת גרמה להעברה של מועדונים מהסרייה א'1 ל-א'2.

ביוני 2001 נוצרה ה-LegaDue והחליפה את הסרייה א'2. הליגה באסקט השתתפה כעת בניהול הליגה, אם כי נותרה מערכת של עלייה וירידה בין הליגות.

בקיץ 2013 אוחדה ה-LegaDue עם ה-Divisione Nazionale A (בקיצור DNA), הליגה השלישית, ליצירת ליגה דו-שכבתית, ה-DNA גולד וה-DNA סילבר. לשתי הליגות היו עונות נפרדות, אך הקבוצה המדורגת ראשונה ב-DNA סילבר הצטרפה לשבע קבוצות הטובות ביותר ב-DNA גולד כדי להתחרות על הכרטיס היחיד לעלייה לסרייה א'. שמונה קבוצות ה-DNA סילבר הבאות נלחמו על מקום אחד בעונת ה-DNA גולד הבאה, בעוד שלוש הקבוצות האחרונות ירדו ליגה.

בעונה הבאה הליגה נקראה שוב סרייה א'2, תוך שהיא שומרת על דגם היברידי דומה אך משופר, כאשר שמונה קבוצות הגולד הטובות ביותר וארבעת קבוצות הסילבר הטובות ביותר השתתפו בפלייאוף העלייה (עדיין על מקום אחד), בעוד ששתי קבוצות הגולד האחרונות וקבוצות הסילבר בשני המקומות הלפני-אחרונים משחקות בפלייאוף ירידת ליגה (קבוצת הסילבר האחרונה ירדה ליגה).

## פורמט
נכון לעונת 2023/24, הליגה מורכבת מ-24 קבוצות המחולקים לשני בתים, אדום וירוק. בעונה הסדירה הכל קבוצה משחקת שני משחקים מול כל קבוצה בבית שלה ולאחר מכן משחק אחד מול כל קבוצה בבית האחר, כששמונה הקבוצות הראשונות בכל בית מעפילות לשני טורנירי פלייאוף נפרדים (מקום 1 בבית הירוק מול מקום 8 בבית האדום, מקום 2 בבית האדום מול מקום 7 בבית הירוק וכו'), שהזוכה בכל אחד מהם מעפילה לליגת העל.

הקבוצה האחרונה בכל בית יורדת אוטומטית לליגה השלישית, ושלוש הקבוצות הלפני אחרונות בכל בית נכנסות לבית תחתון, בו כל קבוצה משחקת בבית ובחוץ נגד שאר הקבוצות (הנקודות מהעונה הסדירה נשמרות) וארבע הקבוצות האחרונות יורדות גם הן.

## אלופות הליגה

## קישורים חיצוניים
* 

## הערות שוליים

קטגוריה:ליגות כדורסל
קטגוריה:איטליה: כדורסל
לא ספורטיבי

**בלתי ספורטיבי** (באנגלית: **Bad Sport**) היא סדרת טלוויזיה דוקומנטרית אמריקאית של נטפליקס, שעלתה לשירות ההזרמה של החברה ב-6 באוגוסט 2021.

## סקירת הסדרה
הסדרה עוקבת אחרי שישה אירועים בעולם הספורט שכללו מימד של פשע ושחיתות:
* פרשת גילוח נקודות בקבוצת הכדורסל של אוניברסיטת אריזונה סטייט בשנת 1994.
* מעורבותו של נהג המרוצים רנדי לנייר  בהברחת סמים לתחומי ארצות הברית.
* פרשת הטיית המשחקים בסרייה א' 2006, בהנהגתו של לוצ'יאנו מוג'י.
* שערוריית ההחלקה האמנותית באולימפיאדת החורף 2002 .
* הונאות ביטוח שנחשפו בעולם הרכיבה ותצוגות הסוסים, שכללו רצח של סוסים על מנת לזכות בדמי הביטוח.
* פרשת מכירת משחקי קריקט, שבה היה מעורב הנסי קרוניה, קפטן נבחרת דרום אפריקה בקריקט. 

## קישורים חיצוניים

## הערות שוליים

קטגוריה:נטפליקס: תוכניות וסדרות
קטגוריה:סדרות טלוויזיה תיעודיות של נטפליקס

קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2021
קנת' טיילור

**קנת' אינה דורותיאה טיילור** (בהולנדית: **Kenneth Ina Dorothea Taylor**; נולד ב-16 במאי 2002) הוא כדורגלן הולנדי המשחק בעמד הקשר בלאציו.

## קריירה
טיילור ערך את הופעת הבכורה שלו בקבוצה המילואים של אייאקס (יונג אייאקס) ב-15 באוקטובר 2018, במשחק מול יונג פ.ס. וו. איינדהובן במסגרת ליגת המשנה ההולנדית.

ב-12 בדצמבר 2020 ערך טיילור את הופעת בכורה בקבוצה הבוגרת, במשחק מול זוולה. ב-6 בפברואר 2022 כבש את שערו הראשון, בניצחון 0–3 על הראקלס אלמלו. ב-2 בפברואר 2025 כבש את שער הניצחון בדקה ה-94 במשחק נגד פיינורד.

ב-9 בינואר 2026 חתם בלאציו תמורת 15 מיליון יורו.

## קריירה בינלאומית
ב-22 בספטמבר 2022 ערך טיילור את הופעת הבכורה שלו בנבחרת הולנד, בניצחון 2-0 על נבחרת פולין במסגרת ליגת האומות 2022/2023.

נכלל בסגל נבחרת הולנד בטורניר מונדיאל 2022.

## תארים
**אייאקס**
* ליגת העל ההולנדית: 2020/2021, 2021/2022
* גביע הולנדי: 2020/2021

**נבחרת הולנד עד גיל 17**
* אליפות אירופה עד גיל 19: 2019

## קישורים חיצוניים

## הערות שוליים

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני אייאקס
קטגוריה:כדורגלני לאציו
קטגוריה:כדורגלני נבחרת הולנד
קטגוריה:ספורטאים הולנדים באיטליה
קטגוריה:כדורגלני מונדיאל 2022
קטגוריה:הולנדים שנולדו ב-2002